Caryophyllaceae
Caryophyllaceae (karanfili, karanfilke) su porodica skrivenosjemenica koja uključuje 86 rodova s oko 2200 vrsta. Porodica je kozmopolitski rasprostranjena i prisutna od tropskih i pustinjskih do visokoplaninskih i antarktičkih staništa.

Opis 
Biljke iz porodice karanfila su jednogodišnje ili višegodišnje, zeljaste i poludrvenaste, poneke imaju formu lijana ili jastučića. Kora stabla je obično periciklična, a nodusi stabla su napuhani. Listovi su prosti, celi po obodu, uski, delimično sa zaliscima, a kod većine predstavnika dekusirano raspoređeni. Stome su često dijacitične.

Aktinomorfni cvjetovi su grupirani u različite tipove cimozne cvati, među kojima je dihazij najrasprostranjeniji. Rijetko se cvjetovi nalaze pojedinačno. Kod najvećeg broja predstavnika cvjetovi su hermafroditni, ali ima i onih sa jednospolnim cvjetovima (npr. neke vrste roda Silene). Polen je heksaporatan, nektarije se nalaze na cvjetnoj loži. Prisutan je sistem sporofitne samoinkompatibilnosti za sprečavanje samooplođenja.

Plod kod predstavnika ove porodice je većinom čaura, kod nekih su zastupljene orašica i bobica. Sjeme posjeduje perisperm. Broj kromosoma n = 7–15, 17.

Filogenija i sistematika 
Porodica Caryophyllaceae spada u istoimeni red (Caryophyllales), u kome su joj najsrodnije porodice Achatocarpaceae i Amaranthaceae (štirevi). Najstariji fosil koji govori o starosti porodice karanfila je polen vrste Periporopollenites polyoratus iz gornje krede (kat Kampan). Od krede do danas evoluciju porodice je karakterizirala velika diverzifikacija rodova i procesi koevolucije s oprašivačima (npr. rod Silene s noćnim leptirima) i gljivama (mikoriza).

Porodica karanfila se tradicionalno dijeli na tri potporodice: Alsinoideae, Paronychioideae i Silenoideae (Caryophylloideae). Predstavnici potporodice Paronychioideae se smatraju primitivnim, karakterizira ih prisustvo zalistaka i odsustvo kruničnih listića. Kod predstavnika potporodice Alsinoideae čašični listići su slobodni, a krunični posjeduju otvorenu nervaturu. U potporodici Silenoideae čašični listići su srasli, a krunični listići imaju nokatac.

Molekularna istraživanja filogenetskih odnosa u okviru porodice pokazla su da je potporodica Paronychioideae parafiletska, te uključuje nekoliko primitivnih grana porodice. Parafilija je prisutna i u potporodici Alsinoideae te se novi sistemi klasifikacije očekuju.

Rodovi 

Popis rodova:

 Acanthophyllum C.A.Mey.
 Achyronychia Torrey & A. Gray
 Agrostemma L.
 Allochrusa Bunge ex Boiss.
 Alsinidendron H.Mann
 Ankyropetalum Fenzl
 Anychia Michaux
 Arenaria L.
 Bolanthus (Ser.) Reichenbach
 Brachystemma D.Don
 Brewerina A.Gray
 Bufonia L.
 Cardionema DC.
 Cerastium L.
 Cerdia Moc. & Sesse
 Chaetonychia (DC.) Sweet
 Colobanthus Bartl.
 Cometes L.
 Cucubalus L.
 Cyathophylla Bocquet & Strid
 Dianthus L.
 Diaphanoptera Rech.f.
 Dicheranthus Webb
 Drymaria Willd. ex Schult.
 Drypis L.
 Geocarpon Mack.
 Gymnocarpos Forssk.
 Gypsophila L.
 Habrosia Fenzl
 Haya Balf.f.
 Herniaria L.
 Holosteum L.
 Honckenya Ehrh.
 Illecebrum L.
 Kabulia Bor & C.E.C.Fisch.
 Krauseola Pax & K.Hoffm.
 Lepyrodiclis Fenzl
 Lochia Balf.f.
 Loeflingia L.
 Lychnis L.
 Mesostemma Vved.
 Microphyes Phil.
 Minuartia L.
 Moehringia L.
 Moenchia Ehrh.
 Myosoton Moench
 Ochotonophila Gilli
 Ortegia L.
 Paronychia Mill.
 Pentastemonodiscus Rech.f.
 Petrocoptis A.Braun ex Endl.
 Petrorhagia (Ser.) Link
 Philippiella Speg.
 Phryna (Boiss.) Pax & K.Hoffm.
 Pinosia Urb.
 Pirinia Kral
 Pleioneura Rech.f.
 Plettkea Mattf.
 Pollichia Aiton
 Polycarpaea Lamarck
 Polycarpon L.
 Polytepalum Suess. & Beyerle
 Pseudostellaria Pax
 Pteranthus Forssk.
 Pycnophyllopsis Skottsb.
 Pycnophyllum J.Remy
 Robbairea Boiss.
 Sagina L.
 Sanctambrosia Skottsb. ex Kuschel
 Saponaria L.
 Schiedea Cham. & Schltdl.
 Scleranthopsis Rech.f.
 Scleranthus L.
 Sclerocephalus Boiss.
 Scopulophila M.E.Jones
 Silene L.
 Siphonychia Torrey & A. Gray
 Spergula L.
 Spergularia (Pers.) J.Presl & C.Presl
 Sphaerocoma T.Anderson
 Stellaria L.
 Stipulicida Michaux
 Telephium L. 
 Thurya Boiss. & Balansa
 Thylacospermum Fenzl
 Uebelinia Hochst.
 Vaccaria Wolf
 Velezia L.
 Viscaria Rohl.
 Wilhelmsia Reichenbach
 Xerotia Oliv.

Izvori

Vanjske veze 
Ostali projekti

Caryophyllales